Lister

:*For Wikipedias retningslinjer for lister, se , for avisen, se [[Lister (Farsunds Avis)|Lister]]*
**Lister**, også kalt **[[Listerregionen]]**, er et distrikt i den vestligste delen av Agder fylke, mellom Norges sørligste punkt, Lindesnes i øst, og fylkesgrensa mot Rogaland i vest. Navnet *Lister* er en dansk form av navnet på halvøya Lista og Listafjorden som har gitt navn til hele regionen. Lister omfatter de seks kommunene Farsund, Flekkefjord, Hægebostad, Kvinesdal, Lyngdal og Sirdal, med til sammen 38 623 innbyggere (1. januar 2019) og et samlet areal på 4&nbsp;175,77&nbsp;km². De tre byene i området er Farsund, Flekkefjord og Lyngdal.

De seks Lister-kommunene har en felles strategisk næringsplan. Planen har status som fylkesdelplan, og ble vedtatt av fylkestinget i juni 2006. Planen ble utarbeidet av Vest-Agder fylkeskommune og Listerrådet. Listerrådet har, i samarbeid med fylkeskommunen, ansvar for å følge opp planen og sette i gang prosjekter og tiltak. Videre har Listerrådet det koordinerende ansvar for oppfølgingen. Første evaluering av planen fant sted høsten 2008.

I 2006 ble fem videregående skoler i distriktet lagt under felles administrasjon og navnet Lister videregående skole.

## Kommuner
Lister er inndelt i seks kommuner:


### Kommunehistorikk
I 1838 ble området inndelt i Vanse (fra 1918 kalt Lista), Farsund, Herad, Lyngdal, Hægebostad, Fjotland, Kvinesdal, Hidra og Bakke kommuner. Flekkefjord ble kjøpstad i 1842. I 1849 ble Sirdal utskilt fra Bakke. I 1893 ble Spind utskilt fra Herad, og Nes ble utskilt fra Hidra. I 1894 ble Gyland utskilt fra Bakke. I 1900 ble Kvinesdal delt i Feda og Liknes kommuner (Liknes fikk navnet *Kvinesdal* i 1917). I 1903 ble Sirdal delt i Tonstad og Øvre Sirdal kommuner. I 1908 ble Austad og Kvås utskilt fra Lyngdal. I 1915 ble Eiken utskilt fra Hægebostad.

I 1960 ble Tonstad og Øvre Sirdal slått sammen til Sirdal kommune. I 1963 ble Austad og Kvås innlemmet i Lyngdal, Eiken innlemmet i Hægebostad, og Feda og Fjotland innlemmet i Kvinesdal. I 1965 ble Bakke, Gyland, Hidra og Nes innlemmet i Flekkefjord, og Herad, Lista og Spind innlemmet i Farsund. I 2020 ble Audnedal slått sammen med Lyngdal.

## Administrative inndelinger
* Distriktet utgjorde det tidligere Lister len under Agdesiden hovedlen og Lister fogderi under Christiansand stift.
* Distriktet samarbeider i regionrådet for Lister (Listerrådet).
* Distriktet utgjør næringsregion Lister (NHO).
* Distriktet omfatter Lister prosti under Agder og Telemark bispedømme i Den norske kirke.
* Distriktet omfatter domsmyndighetsområdet til Lister tingrett under Agder lagdømme.
* Sirdal inngår i domsmyndighetsområdet til Dalane tingrett under Gulating lagdømme.

## Tettsteder

Tettsteder i Lister, rangert etter innbyggertall 1. januar 2016 (kommune i parentes):

* Flekkefjord: 6055 (Flekkefjord)
* Lyngdal: 5002 (Lyngdal)
* Farsund: 3326 (Farsund)
* Liknes: 2455 (Kvinesdal)
* Vanse: 2012 (Farsund)
* Vestbygda: 1121 (Farsund)
* Tonstad: 886 (Sirdal)
* Sira: 615 (Flekkefjord)
* Feda: 407 (Kvinesdal)
* Årnes: 401 (Lyngdal)
* Svenevik: 335 (Lyngdal)
* Skomrak: 217 (Lyngdal)

### Byer
Farsund fikk bystatus som ladested i 1795, Flekkefjord som kjøpstad i 1842. Lyngdal fikk bystatus gjennom kommunestyrevedtak i 2002.

## Politikk
Lister har tradisjonelt vært en politisk borgerlig region. Særlig har Høyre og Kristelig Folkeparti dominert, spesielt i kystkommunene. Utover 1990-årene vokste også Fremskrittspartiet fram og har siden vært et av de største partiene i regionen. Ved stortingsvalget i 2013 fikk de borgerlige partiene 66,2 prosent av stemmene, mens de rødgrønne partiene fikk 28,7 prosent. Det ga en borgerlig overvekt på 37,5 prosentpoeng. Ved kommunestyre- og fylkestingsvalget i 2015 var fordelingen 62,7 prosent for de borgerlige partiene, og 32,4 for de rødgrønne partiene – en borgerlig overvekt på 30,3 prosentpoeng.

### Stortingsvalget 2017
Valgresultat ved stortingsvalget 2017 i Lister:

### Stortingsvalget 2013
Valgresultat ved stortingsvalget 2013 i Lister:

### [[Kommunestyre- og fylkestingsvalget 2015|Kommunevalget 2015]]
Tabellen viser prosentvis oppslutning for partiene i Lister-kommunene ved kommunevalget i 2015. Tallene omfatter bare kommunestyrevalget, ikke fylkestingsvalget. Tankestrek indikerer at partiet ikke stilte liste i den aktuelle kommunen. Kolonnen *Andre partier* inkluderer mindre partier som Rødt, De Kristne, Pensjonistpartiet og lokale bygdelister og tverrpolitiske lister. Det var til sammen 27 661 stemmeberettigede i regionen ved valget, og 17 429 stemte, noe som ga en valgdeltakelse på 63 prosent.

### Stortingsvalgene 1906–1918
Lister var en valgkrets i Lister og Mandals amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Lister valgte således én representant og én personlig vararepresentant.

Valgkretsen Lister bestod av herredene Vanse/Lista, Herred/Herad, Spind, Fede/Feda, Hitterø/Hidra, Nes og Farsund med rundt 15&nbsp;000 innbyggere og 7&nbsp;000 stemmeberettigede etter innføringen av kvinnelig stemmerett.

#### Valgresultat

*Stortinget forkastet valget. Ved omvalg 24. februar 1919 fikk Sanne (H og FV) 2 281 stemmer (53,7 %) og A. Jakobsen (V) 1 956 stemmer (46,0 %).

#### Stortingsrepresentanter

## Media
Det er flere lokale aviser, nettsteder og radiokanaler som dekker nyheter, idrett og kultur i Lister. Opplagstallene er for 2016 og inkluderer både papir- og nettabonnementer.

## Referanser


## Eksterne lenker
* Listersamarbeidet